text: [{"text_idx": "#000005", "text": "Eftir at hava hoyrt Taxi sp\u00e6lt, situr ein dani og tosar vi\u00f0 bo\u0301lkin, ta\u00f0 tykist at vera backstage i Gimle, ta\u0301 hann ly\u0301sir upplivingina, sigur hann seg sakna nor\u00f0uratlantiska samleikan, og ly\u0301sir bo\u0301lkin sum suppe, steg og heroin? Eitt sp\u00e6l uppa\u0301 suppe, steg og is genruna, i\u00f0 ikki alti\u0301\u00f0 er so h\u00f8gt i\u0301 metum millum umm\u00e6larar."}, {"text_idx": "#000006", "text": "Eg skal ikki taka st\u00f8\u00f0u til, um ly\u0301singin av to\u0301nleikinum hja\u0301 Taxi kanska hevur ein a\u0301vi\u0301san sannleika i\u0301 s\u00e6r. Men eg ma\u0301 siga, at eg bleiv r\u00f8rdur av at si\u0301ggja henda deiliga dokumentar, i\u00f0 Ingi Joensen gj\u00f8rdi um bo\u0301lkin og um fer\u00f0ina til Danmarkar."}, {"text_idx": "#000007", "text": "A\u0301ri\u00f0 var 1999. Taxi vann Prix F\u00f8royar og fo\u0301ru i\u0301 Lundgaard Studio at sp\u00e6la inn, vit sleppa at fylgja teimum i\u0301 studio, men eisini til venjingar og fa\u0301a samr\u00f8\u00f0ur vi\u00f0 Jo\u0301n, Kim og Kaj, i\u00f0 vo\u0301ru beinagrindin i\u0301 Taxi."}, {"text_idx": "#000008", "text": "Deiligt at sleppa at uppliva henda flokk av to\u0301nleikarum, i\u00f0 enn kelar fyri okkara oyrum, to\u0301 ikki saman. Her eru teir no\u0301gv yngri og \u00f8giliga eldhuga\u00f0ir um Taxi verk\u00e6tlanina."}, {"text_idx": "#000012", "text": "Rock\u2019n\u2019Roll og nostalgi a\u0301 Va\u0301gsb\u00f8i"}, {"text_idx": "#000013", "text": "Ein sera v\u00e6leydna\u00f0ur Summarfestivalur fekk ein sera ho\u0301skandi enda, ta\u0301 Chase bjo\u0301\u00f0a\u00f0i til nostalgi rokk-konsert a\u0301 Va\u0301gsb\u00f8i. Vi\u00f0 20 a\u0301rum a\u0301 baki var rokkdinosaururin vakna\u00f0ur aftur \u2013 og ja, hann rokka\u00f0i b\u00e6\u00f0i v\u00e6l og vir\u00f0iliga."}, {"text_idx": "#000014", "text": "Eg minnist meg ikki at hava hoyrt Chase betur enn hetta. Vi\u00f0 eini langari r\u00f8\u00f0 av si\u0301num bestu l\u00f8gum, sp\u00e6ldu Edmund, Niclas, Mikkjal og James saman vi\u00f0 ny\u0301ggja manninum Kim Hansen eina fi\u0301na rokk-konsert, har allar t\u00e6r r\u00f8ttu klisjeirnar vo\u0301r\u00f0u fyltar heilt u\u0301t."}, {"text_idx": "#000015", "text": "Eg havi sja\u0301lvur eitt serligt forhold til bo\u0301lkin, i\u00f0 framum a\u00f0rar vi\u0301sti vegin fyri okkum ungu rokk-to\u0301nleikarar fyrst i\u0301 90\u2019unum. Vi\u00f0 si\u0301num har\u00f0a rokki breyt Chase fra\u0301 hinum etablera\u00f0u bo\u0301lkunum, og vi\u0301sti okkum, at man gott kundi. Sum umm\u00e6lari var hetta somulei\u00f0is fyrsti bo\u0301lkur eg umm\u00e6ldi afturi i\u0301 1991. So kenslurnar vo\u0301ru fj\u00f8lta\u0301tta\u00f0ar."}, {"text_idx": "#000016", "text": "Eftir at seinasta come backi\u00f0 hja\u0301 bo\u0301lkinum ikki eydna\u00f0ist so \u00f8giliga v\u00e6l, var eg ein heldur stu\u0301rin umm\u00e6lari, sum kreyp u\u0301t i\u0301 regni\u00f0 at lurta eftir teimum."}, {"text_idx": "#000019", "text": "Men so sleit i\u0301 a\u0301 Va\u0301gsb\u00f8i, alt fleiri fo\u0301lk komu fram til pallin, og l\u00f8gini fo\u0301ru at liggja betur til r\u00f8ddina hja\u0301 Edmundi, og knappiliga vi\u0301sti hann, at hann ikki bara s\u00e6r betur u\u0301t, enn hann nakranti\u0301\u00f0 hevur gj\u00f8rt \u2013 hann syngur eisini betur enn nakranti\u0301\u00f0 a\u0301\u00f0ur."}, {"text_idx": "#000020", "text": "Edmund hevur slept s\u00e6r av vi\u00f0 hv\u00f8lpafitan, i\u00f0 var ey\u00f0kend fyrr. Hann li\u0301kist nu\u0301 eini rokkstj\u00f8rnu i\u0301 str\u00f8mmum kovboykuksum, so\u0301lbrillum og svartari t-troyggju, og kropsma\u0301li\u00f0, var fullkomiliga rock\u2019n\u2019roll. Hetta var so gj\u00f8gnumf\u00f8rt, at eg n\u00e6stan ikki sakna\u00f0i fyrrverandi gittarleikaran Lennerth vi\u00f0 si\u0301num Europe ha\u0301ri, motorsu\u0301kklum og Whiskey-fl\u00f8skum vi\u00f0 te\u0301-vatni i\u0301, sum plagdi at vera mi\u00f0depilin i\u0301 Chase framf\u00f8rslunum."}, {"text_idx": "#000021", "text": "L\u00f8g sum \u201cReckless Life\u201d, \u201cTu\u0301 og Eg\u201d, \u201cTwo Hearts\u201d, \u201cEingangsknall\u201d, \u201c7 Mi\u0301l Fra\u0301 Hollywood\u201d fingu fj\u00f8ldina at syngja og liva vi\u00f0, a\u0301\u00f0renn Chase i\u0301 besta rokk-klisje sti\u0301li ry\u0301mdi av pallinum, fyri at fa\u0301a fj\u00f8ldina at ro\u0301pa seg inn aftur at sp\u00e6la st\u00f8rsta hitti\u00f0 \u201cFyrstu Fer\u00f0\u201d, og ta\u0301 fo\u0301r Va\u0301gsb\u00f8ur upp at ko\u0301ka. Ein nostalgiskur endi a\u0301 eina sum heild nostalgiska festivalskra\u0301."}, {"text_idx": "#000022", "text": "Fa\u0301 dansist\u00f8\u00f0 munnu hava lagt pall til Showmenn so ofta, sum REX hevur. Ti\u0301 ver\u00f0ur ta\u00f0 ivaleyst vi\u00f0 sorgbli\u0301dni, at F\u00f8roya besti dansibo\u0301lkur fer a\u0301 pall i\u0301 dansista\u00f0num allar seinastu fer\u00f0."}, {"text_idx": "#000023", "text": "Ta\u00f0 hevur longu veri\u00f0 greitt i\u0301 eina ti\u0301\u00f0, at Showmenn i\u0301 summar gevast vi\u00f0 at sp\u00e6la, og nu\u0301 n\u00e6rkast endin. Hetta vikuskifti\u00f0 fer bo\u0301lkurin a\u0301 pall i\u0301 REX. Teir sp\u00e6la b\u00e6\u00f0i fri\u0301ggjakv\u00f8ldi\u00f0 og leygarkv\u00f8ldi\u00f0. Leygarkv\u00f8ldi\u00f0 ver\u00f0ur gj\u00f8rt eitt sindur serligt burturu\u0301r og REX bjo\u0301\u00f0ar sjampanju til gestirnar."}, {"text_idx": "#000024", "text": "Ho\u0301ast teir fy\u0301ra, i\u00f0 manna\u00f0 Showmenn, ikki fara at sp\u00e6la saman longur, so fara teir ikki at gevast vi\u00f0 at sp\u00e6la to\u0301nleik. Herfyri sp\u00e6ldi Jens Marni tild\u00f8mis i\u0301 REX vi\u00f0 eini ny\u0301ggjari trio, i\u00f0 umframt hann taldi upprunaliga bassleikaran i\u0301 Showmonnum, Paula Magnussen og trummuleikaran Henning Nicodemussen, i\u00f0 sp\u00e6ldi saman vi\u00f0 Jens Marna i\u0301 Kj\u00f8lum og All That Rain."}, {"text_idx": "#000025", "text": "Kim og bo\u0301lkurin, i\u00f0 var manna\u00f0ur av ju\u0301st teimum, sum Kim vanliga hevur sp\u00e6lt vi\u00f0, sp\u00e6ldu l\u00f8g av fl\u00f8guni Alt og okkurt ny\u0301tt."}, {"text_idx": "#000026", "text": "Kim Hansen og ein u\u0301tbygd u\u0301tga\u0301va av Showmonnum, sum kalla\u00f0i seg Kim Hansen, sp\u00e6ldi eina fitta, pena og go\u0301\u00f0a konsert a\u0301 Va\u0301gsb\u00f8i, og a\u0301 fyrsta sinni ljo\u0301\u00f0a\u00f0i risa annleggi\u00f0 sum ein millio\u0301n."}, {"text_idx": "#000027", "text": "No\u0301gv hevur veri\u00f0 tosa\u00f0 um hetta st\u00f8rsta annleggi\u00f0, sum nakranti\u0301\u00f0 hevur veri\u00f0 i\u0301 F\u00f8royum, men fri\u0301ggjadagin ljo\u0301\u00f0a\u00f0i ta\u00f0 onganti\u0301\u00f0 veruliga so v\u00e6l, sum eitt ti\u0301li\u0301kt a\u0301tti. The Rasmus ljo\u0301\u00f0a\u00f0i v\u00e6l, men dekan ov spakuligt var fra\u0301. Men ta\u0301 Alexandur Gaard Joensen stilla\u00f0i seg aftan fyri kn\u00f8ttarnar og ljo\u0301\u00f0blanda\u00f0i Kim Hansen, ljo\u0301\u00f0a\u00f0i ta\u00f0 fantastiska v\u00e6l."}, {"text_idx": "#000028", "text": "Kim sp\u00e6ldi l\u00f8g av Alt fl\u00f8guni, og l\u00f8tan gj\u00f8rdist sera hugnalig, fo\u0301lk vagga\u00f0u vi\u00f0 og sungu vi\u00f0, ta\u0301 l\u00f8g sum Maria, Fagri flokkur, Meistarin, L\u00f8tan og Go\u0301\u00f0a runga\u00f0u um Va\u0301gsb\u00f8. Bo\u0301lkurin sp\u00e6ldi sera v\u00e6l. Umframt Showmenn, var gamli Taxi keyboardleikarin Magnus Johannesen vi\u00f0, umframt bla\u0301sararnir Hans Petur i\u0301 Brekkunum og O\u0301lavur Olsen. Ta\u00f0 kl\u00e6ddi v\u00e6l sukurs\u00f8tu balladunum og rock\u2019n\u2019roll l\u00f8gunum vi\u00f0 bla\u0301sarum. Samanumtiki\u00f0 var konsertin ordiliga go\u0301\u00f0, og gj\u00f8rdist ikki verri, ta\u0301 ta\u00f0 slitna\u00f0i i\u0301 eina l\u00f8tu. Kim hevur onkursvegna havt hug til at hv\u00f8rva burtur i\u0301 leiklutinum, sum sangari i\u0301 dansiorkestrum, og ti\u0301 er ta\u00f0 sera hugaligt, at si\u0301ggja henda fra\u0301li\u0301ka sangara vi\u00f0 Kim sangum. Eisini var serliga hugaligt, at okkurt ny\u0301tt lag hev\u00f0i sni\u0301kt seg inn i\u0301 skra\u0301nna."}, {"text_idx": "#000029", "text": "Juni-August 1996, var i\u0301 F\u00f8royum merkt av sera ringum ve\u00f0ri\u00f0, ikki vo\u0301ru no\u0301gvir so\u0301lglottar, i\u00f0 sny\u0301ktu seg gj\u00f8gnum sky\u0301ggini, gra\u0301tt og ke\u00f0iligt var. Men eitt \u00f8ki\u00f0, i\u00f0 var alt anna\u00f0 enn gra\u0301tt og ke\u00f0iligt, var pla\u0301tumarkna\u00f0urin, sja\u0301lvdan hava so no\u0301gvar pla\u0301tuu\u0301tga\u0301vur veri\u00f0 innan fyri so stutta ti\u0301\u00f0. Ein teirra var endiliga fyrsta fl\u00f8gan hja\u0301 Prix F\u00f8royar vinnaranum Moirae."}, {"text_idx": "#000030", "text": "Moirae, er kanska ikki eitt serliga kent navn millum u\u0301tisetar, men nevna vit bo\u0301lkar sum Chase, Fr\u00e6ndur, F\u00f8stufressar, Barlast, Rockmen, Musketerarnir, Hu\u0301skallar, Barlast, Kim og Co. og the Funkies, munnu no\u0301gv minnast l\u00f8tur a\u0301 konsertum ella til dans. Moirae er eitt bland av limum fra\u0301 \u00f8llum hesum bo\u0301lkum, Kaj, Kim, Terji, Mikkjal og Hjalti, eru F\u00f8roya einasti superbo\u0301lkur, ein bo\u0301lkur av fra\u0301li\u0301kum to\u0301nleikarum, sum longu hava skapt eitt navn i\u0301 \u00f8\u00f0rum bo\u0301lkum og nu\u0301 hava funni\u00f0 saman i\u0301 Moirae."}, {"text_idx": "#000032", "text": "Fyrsta hugsanin var at hetta var l\u00f8gin to\u0301nleikur og at l\u00e6tt var at hoyra at Kim var No\u0301lsoyingur. L\u00f8gini vo\u0301ru sum heild go\u0301\u00f0, men einki av teimum setti seg fast, tankarnir leita\u00f0u a\u00f0rasta\u00f0nis og eg gloymdi heilt ti\u0301\u00f0 og sta\u00f0, ni\u00f0urst\u00f8\u00f0a to\u0301nleikurin var go\u0301\u00f0ur sum bakgrundsto\u0301nleikur, men fekk ikki fanga meg sum lurtara. Eg to\u0301k fl\u00f8guna vi\u00f0 heim."}]